Α4-0272/95

Πρόταση οδηγίας του Συμβουλίου σχετικά με την πρόσβαση στην αγορά παροχής υπηρεσιών εδάφους στα αεροδρόμια της Κοινότητας (COM(94)0590 - C4-0180/95 - 94/0325(SYN))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική σκέψη

>Αρχικό κείμενο>

ότι η Κοινότητα καθιέρωσε προοδευτικά μια κοινή πολιτική αερομεταφορών με σκοπό να ολοκληρωθεί η εσωτερική αγορά σύμφωνα με το άρθρο 7α της Συνθήκης[semigr ]

>Κείμενο μετά την ψηφοφορία στο ΕΚ>

ότι η Κοινότητα καθιερώνει προοδευτικά μια κοινή πολιτική αερομεταφορών με την οποία θα ενισχυθεί σε μόνιμη βάση η κοινωνική και οικονομική πρόοδος προκειμένου να ολοκληρωθεί η εσωτερική αγορά σύμφωνα με το άρθρο 7Α της Συνθήκης[semigr ]

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι η εσωτερική αγορά περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων.

>Κείμενο μετά την ψηφοφορία στο ΕΚ>

ότι η εσωτερική αγορά περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων και ότι είναι αναγκαίο να ληφθούν μέτρα με στόχο τη βελτίωση των συνθηκών διαβίωσης και εργασίας των εργαζομένων ανδρών και γυναικών και να υπάρξει μια περαιτέρω εξέλιξη με στόχο την εναρμόνιση των εν λόγω συνθηκών.

(Τροπολογία 3)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η Επιτροπή θα πρέπει να εξετάσει τις κοινωνικοοικονομικές συνέπειες, καθώς και τις συνέπειες στην απασχόληση, της παρούσας οδηγίας, και εν γένει κάθε νομοθεσίας που αφορά την ελευθέρωση στον τομέα των εναέριων μεταφορών - όπως έχει ζητήσει επανειλημμένως το Ευρωπαϊκό Κοινοβούλιο - και να δημοσιοποιήσει τα αποτελέσματα των μελετών αυτών[semigr ]

(Τροπολογία 4)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη το γεγονός ότι η Επιτροπή δεν έχει ακόμη αναλάβει πρωτοβουλία όσον αφορά την εκπόνηση έκθεσης σχετικά με τις υπηρεσίες αερομεταφορών και δεν έχει ακόμη υποβάλει πρόταση για την επίτευξη της πλήρους διαφάνειας όσον αφορά το κόστος των αεροδρομίων όπως έχει ζητήσει το Ευρωπαϊκό Κοινοβούλιο στο ψήφισμά του της 9ης Μαρτίου 1994(1) σχετικά με την έκθεση της Επιτροπής Σοφών όσον αφορά την ευρωπαϊκή πολιτική αεροπορία προς την Επιτροπή,

(1) ΕΕ C 91 της 28.3.1994, σελ. 51

(Τροπολογία 5)

Αιτιολογική σκέψη 8β (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 14ης Φεβρουαρίου 1995(1) σχετικά με την ανακοίνωση της Επιτροπής με τίτλο «Προοπτικές της πολιτικής αεροπορίας στην Ευρώπη» διατύπωσε την άποψη ότι πρέπει να ληφθεί υπόψη ο αντίκτυπος της εν λόγω ελευθέρωσης στην απασχόληση και την ασφάλεια[semigr ]

(1) ΕΕ C 56 της 6.3.1995, σελ. 28

(Τροπολογία 6)

Ένατη αιτιολογική σκέψη

>Αρχικό κείμενο>

ότι η πρόσβαση στην αγορά παροχής υπηρεσιών εδάφους δεν θα διακυβεύει την καλή λειτουργία των κοινοτικών αεροδρομίων.

>Κείμενο μετά την ψηφοφορία στο ΕΚ>

ότι η πρόσβαση στην αγορά παροχής υπηρεσιών εδάφους δεν θα διακυβεύει την καλή λειτουργία των κοινοτικών αεροδρομίων[semigr ] ότι τα αεροδρόμια, ως σημεία ζεύξης μεταξύ αερομεταφορών και χερσαίων μεταφορών, είναι υπεύθυνα για όλες τις αποφάσεις υλικού και οργανωτικού χαρακτήρα που απαιτούνται για το σύνολο των δραστηριοτήτων στο έδαφος, επομένως και για την παροχή υπηρεσιών εδάφους, και ότι λόγω της γνώσης του περιβάλλοντος χώρου και των τεχνικών συνθηκών είναι αρμόδια επί του θέματος[semigr ]

(Τροπολογία 7)

Δέκατη αιτιολογική σκέψη

>Αρχικό κείμενο>

ότι, συνεπώς, είναι αναγκαίο να καθορισθούν οι τρόποι πρόσβασης στην αγορά παροχής υπηρεσιών εδάφους στα αεροδρόμια της Κοινότητας και ότι είναι ουσιαστικό να ληφθεί υπόψη η κατάσταση των αεροδρομίων σήμερα[semigr ]

>Κείμενο μετά την ψηφοφορία στο ΕΚ>

ότι, συνεπώς, είναι αναγκαίο να καθορισθούν οι όροι πρόσβασης στην αγορά παροχής υπηρεσιών εδάφους στα αεροδρόμια της Κοινότητας και ότι είναι ουσιαστικό να ληφθεί υπόψη η κατάσταση των αεροδρομίων σήμερα[semigr ]

(Τροπολογία 8)

Ενδέκατη αιτιολογική σκέψη

>Αρχικό κείμενο>

ότι, για ορισμένες κατηγορίες υπηρεσιών, η πρόσβαση στην αγορά όπως και η ελεύθερη αυτοεξυπηρέτηση, μπορούν να προσκρούσουν σε περιορισμούς σε θέματα ασφαλείας, χωρητικότητας και διαθέσιμου χώρου[semigr ] ότι επομένως είναι αναγκαίο να μπορεί να περιορισθεί ο αριθμός των φορέων στους οποίους θα επιτρέπεται να παρέχουν αυτές τις κατηγορίες υπηρεσιών[semigr ] ότι πρέπει να μπορεί να περιορισθεί και η αυτοεξυπηρέτηση και ότι στην περίπτωση αυτή τα κριτήρια πρέπει να είναι ορθά, αντικειμενικά, διαφανή και να μην περιέχουν στοιχεία διακριτικής μεταχείρισης[semigr ]

>Κείμενο μετά την ψηφοφορία στο ΕΚ>

ότι, η πρόσβαση στην αγορά όπως και η ελεύθερη αυτοεξυπηρέτηση, πρέπει να υπόκεινται σε περιορισμούς σε θέματα ασφαλείας, χωρητικότητας και διαθέσιμου χώρου[semigr ] ότι επομένως είναι αναγκαίο να μπορεί να περιορισθεί ο αριθμός των φορέων στους οποίους θα επιτρέπεται να παρέχουν αυτές τις κατηγορίες υπηρεσιών[semigr ] ότι πρέπει να μπορεί να περιορισθεί και η αυτοεξυπηρέτηση και ότι στην περίπτωση αυτή τα κριτήρια πρέπει να είναι ορθά, αντικειμενικά, διαφανή και να μην περιέχουν στοιχεία διακριτικής μεταχείρισης[semigr ]

(Τροπολογία 9)

Δέκατη τρίτη αιτιολογική σκέψη

>Αρχικό κείμενο>

ότι για την καλή λειτουργία των αεροδρομίων είναι σκόπιμο να μπορούν τα αεροδρόμια να αναλαμβάνουν τη διαχείριση ορισμένων υποδομών δύσκολων να επιμεριστούν ή να διαχωριστούν, για λόγους τεχνικούς ή για λόγους αποδοτικότητας και ασφάλειας[semigr ] ότι η συγκεντρωτική διαχείριση των αεροδρομίων δεν μπορεί ωστόσο να αποτελέσει εμπόδιο στη χρήση των υποδομών αυτών από τους φορείς παροχής υπηρεσιών και από τους χρήστες που αυτοεξυπηρετούνται[semigr ]

>Κείμενο μετά την ψηφοφορία στο ΕΚ>

ότι για την καλή λειτουργία των αεροδρομίων είναι σκόπιμο να μπορούν τα αεροδρόμια να αναλαμβάνουν τη διαχείριση ορισμένων υποδομών ή/και υπηρεσιών δύσκολων να επιμεριστούν ή να διαχωριστούν, για λόγους τεχνικούς ή για λόγους αποδοτικότητας και ασφάλειας[semigr ] ότι η συγκεντρωτική διαχείριση των αεροδρομίων δεν μπορεί ωστόσο να αποτελέσει εμπόδιο στη χρήση των υποδομών αυτών από τους φορείς παροχής υπηρεσιών και από τους χρήστες που αυτοεξυπηρετούνται[semigr ]

(Τροπολογία 10)

Δέκατη έκτη αιτιολογική σκέψη

>Αρχικό κείμενο>

ότι για να διατηρηθεί πραγματικός και θεμιτός ανταγωνισμός απαιτείται, σε περίπτωση περιορισμένου αριθμού φορέων παροχής υπηρεσιών, οι φορείς αυτοί να επιλέγονται με διαφανή και αμερόληπτη διαδικασία[semigr ] ότι οι μεταφορείς πρέπει να συμμετέχουν στην επιλογή εφόσον είναι οι πρώτοι που ενδιαφέρονται για την ποιότητα και την τιμή των υπηρεσιών στις οποίες προσφεύγουν[semigr ]

>Κείμενο μετά την ψηφοφορία στο ΕΚ>

ότι για να διατηρηθεί πραγματικός και θεμιτός ανταγωνισμός, οι φορείς παροχής υπηρεσιών πρέπει να επιλέγονται με διαφανή και αμερόληπτη διαδικασία[semigr ] ότι οι μεταφορείς πρέπει να συμμετέχουν στην επιλογή εφόσον είναι οι πρώτοι που ενδιαφέρονται για την ποιότητα και την τιμή των υπηρεσιών στις οποίες προσφεύγουν[semigr ]

(Τροπολογία 11)

Δέκατη ένατη αιτιολογική σκέψη

>Αρχικό κείμενο>

ότι οι ίδιες απαιτήσεις διαφάνειας πρέπει να ισχύουν για τους χρήστες που επιτυγχάνουν σημαντικό επίπεδο κυκλοφορίας σε ένα αεροδρόμιο και επιθυμούν να παρέχουν σε τρίτους υπηρεσίες εδάφους[semigr ]

>Κείμενο μετά την ψηφοφορία στο ΕΚ>

ότι οι ίδιες απαιτήσεις διαφάνειας πρέπει να ισχύουν για τους χρήστες και για τους φορείς παροχής υπηρεσιών που επιτυγχάνουν σημαντικό επίπεδο κυκλοφορίας σε ένα αεροδρόμιο και επιθυμούν να παρέχουν σε τρίτους υπηρεσίες εδάφους[semigr ]

(Τροπολογία 12)

Αιτιολογική σκέψη 21α (νέα)

>Κείμενο μετά την ψηφοφορία στο ΕΚ>

ότι, προκειμένου να αποτραπεί η απειλή κοινωνικού ντάμπιγκ, τα κράτη μέλη διασφαλίζουν κατάλληλο επίπεδο κοινωνικών προτύπων για τους εργαζόμενους στις εταιρείες που παρέχουν υπηρεσίες εδάφους[semigr ]

(Τροπολογία 13)

Αιτιολογική σκέψη 21β (νέα)

>Κείμενο μετά την ψηφοφορία στο ΕΚ>

ότι επείγει να σημειωθεί πρόοδος στον τομέα της εναρμόνισης των κοινωνικών νομοθεσιών των κρατών μελών για να εξαλειφθεί κάθε κίνδυνος στρέβλωσης του ανταγωνισμού στον τομέα αυτό.

(Τροπολογία 14)

Εικοστή δεύτερη αιτιολογική σκέψη

>Αρχικό κείμενο>

ότι η πρόσβαση στις εγκαταστάσεις των αεροδρομίων πρέπει να εξασφαλίζεται στους φορείς παροχής υπηρεσιών που επιθυμούν να παρέχουν υπηρεσίες εδάφους και στους μεταφορείς που επιθυμούν να αυτοεξυπηρετούνται, στο βαθμό που είναι αναγκαίο για την άσκηση των δικαιωμάτων τους[semigr ]

>Κείμενο μετά την ψηφοφορία στο ΕΚ>

ότι η πρόσβαση στις εγκαταστάσεις των αεροδρομίων πρέπει να εξασφαλίζεται στους φορείς παροχής υπηρεσιών που έχουν λάβει την έγκριση να παρέχουν υπηρεσίες εδάφους καθώς και στους χρήστες που έχουν λάβει την έγκριση να αυτοεξυπηρετούνται, στο βαθμό που είναι αναγκαίο για την άσκηση των δικαιωμάτων τους[semigr ]

(Τροπολογία 15)

Εικοστή τρίτη αιτιολογική σκέψη

>Αρχικό κείμενο>

ότι είναι θεμιτό τα αναγνωρισμένα από την οδηγία δικαιώματα να εφαρμόζονται στους φορείς παροχής υπηρεσιών και στους χρήστες τρίτων χωρών μόνον εφόσον υπάρχει αυστηρή αμοιβαιότητα[semigr ] ότι σε περίπτωση έλλειψης αμοιβαιότητας, η Επιτροπή πρέπει να έχει τη δυνατότητα να αναστέλλει τα δικαιώματα αυτά στους εν λόγω φορείς παροχής υπηρεσιών και χρήστες[semigr ]

>Κείμενο μετά την ψηφοφορία στο ΕΚ>

ότι είναι θεμιτό τα αναγνωρισμένα από την οδηγία δικαιώματα να εφαρμόζονται στους φορείς παροχής υπηρεσιών και στους χρήστες τρίτων χωρών μόνον εφόσον υπάρχει αυστηρή αμοιβαιότητα[semigr ] ότι σε περίπτωση έλλειψης αμοιβαιότητας, τα κράτη μέλη πρέπει να έχουν τη δυνατότητα να αναστέλλουν τα δικαιώματα αυτά στους εν λόγω φορείς παροχής υπηρεσιών και χρήστες[semigr ]

(Τροπολογία 16)

Άρθρο 1, παράγραφος 6

>Αρχικό κείμενο>

6. οργανισμός διαχείρισης αεροδρομίου: νοείται ο οργανισμός, ο οποίος βάσει των εθνικών νομοθετικών ή κανονιστικών διατάξεων έχει την αποστολή να διοικεί τις υποδομές του αερολιμένα, να συντονίζει και να ελέγχει τις δραστηριότητες όσων έχουν ενεργό παρουσία στο αεροδρόμιο ή το δεδομένο σύστημα αερολιμένων.

>Κείμενο μετά την ψηφοφορία στο ΕΚ>

6. οργανισμός διαχείρισης αεροδρομίου: νοείται το νομικό πρόσωπο δημοσίου ή ιδιωτικού δικαίου το οποίο είναι υπεύθυνο, εν μέρει ή εν όλω και βάσει εθνικών νομοθετικών ή κανονιστικών διατάξεων, για την διαχείριση ενός ή περισσοτέρων αεροδρομίων συντονίζοντας και ελέγχοντας τη δραστηριότητα των διαφόρων χρηστών[semigr ]

(Τροπολογία 37)

Άρθρο 2

>Αρχικό κείμενο>

1. Οι διατάξεις της παρούσας οδηγίας ισχύουν για κάθε αεροδρόμιο το οποίο ευρίσκεται στην επικράτεια ενός κράτους μέλους, και είναι ανοικτό στην εμπορική κυκλοφορία.

>Κείμενο μετά την ψηφοφορία στο ΕΚ>

1. Οι διατάξεις της παρούσας οδηγίας ισχύουν για τα αεροδρόμια τα οποία βρίσκονται στην επικράτεια ενός κράτους μέλους, και είναι ανοικτά στην εμπορική κυκλοφορία και των οποίων η ετήσια κυκλοφορία είναι ανώτερη ή ίση του 1 εκατομμυρίου διακινουμένων επιβατών ή των 25.000 τόνων διακινουμένων εμπορευμάτων.

>Αρχικό κείμενο>

Ωστόσο, οι διατάξεις των άρθρων 4, 5, 6, 10, 11 και 12 δεν ισχύουν για τα αεροδρόμια:

- των οποίων η ετήσια κυκλοφορία είναι ανώτερη ή ίση των 2 εκατομμυρίων διακινούμενων επιβατών ή των 50.000 τόνων διακινούμενων εμπορευμάτων ή

- που σημείωσαν κατά τη διάρκεια των προηγούμενων 18 μηνών κυκλοφορία ανώτερη ή ίση του 1 εκατομμυρίου διακινούμενων επιβατών ή 25.000 τόνων διακινούμενων εμπορευμάτων επί μία οιαδήποτε περίοδο 6 διαδοχικών μηνών.

>Κείμενο μετά την ψηφοφορία στο ΕΚ>

2. Ωστόσο, οι διατάξεις των άρθρων 4 και 6 δεν ισχύουν για τα αεροδρόμια

- των οποίων η ετήσια κυκλοφορία είναι ανώτερη των 4,5 εκατομμυρίων διακινούμενων επιβατών, ή των 50.000 τόνων διακινούμενων εμπορευμάτων.

- που σημείωσαν κατά τη διάρκεια των προηγούμενων 18 μηνών κυκλοφορία ανώτερη ή ίση του 2 εκατομμυρίου διακινούμενων επιβατών ή 50.000 τόνων διακινούμενων εμπορευμάτων επί μία οιαδήποτε περίοδο 6 διαδοχικών μηνών.

>Αρχικό κείμενο>

2. Η Επιτροπή δημοσιεύει ενημερωτικά στην Επίσημη Εφημερίδα των Ευρωπαϊκών Κοινοτήτων τον κατάλογο των αεροδρομίων που αναφέρονται στην παράγραφο 1, 2ο εδάφιο. Ο κατάλογος αυτός θα δημοσιευθεί για πρώτη φορά εντός των τριών μηνών που έπονται της έναρξης ισχύος της παρούσας οδηγίας και στη συνέχεια ετησίως.

>Κείμενο μετά την ψηφοφορία στο ΕΚ>

3. Η Επιτροπή δημοσιεύει ενημερωτικά στην Επίσημη Εφημερίδα των Ευρωπαϊκών Κοινοτήτων τον κατάλογο των αεροδρομίων που αναφέρονται στις παραγράφους 1 και 2. Ο κατάλογος αυτός θα δημοσιευθεί για πρώτη φορά εντός των τριών μηνών που έπονται της έναρξης ισχύος της παρούσας οδηγίας και στη συνέχεια ετησίως.

>Αρχικό κείμενο>

Τα κράτη μέλη κοινοποιούν στην Επιτροπή πριν από την 1η Ιουλίου κάθε έτους τα στοιχεία που είναι αναγκαία για την κατάρτιση του καταλόγου αυτού.

>Κείμενο μετά την ψηφοφορία στο ΕΚ>

Τα κράτη μέλη κοινοποιούν στην Επιτροπή πριν από την 1η Ιουλίου κάθε έτους τα στοιχεία που είναι αναγκαία για την κατάρτιση του καταλόγου αυτού.

(Τροπολογία 17)

Άρθρο 3, παράγραφος 1

>Αρχικό κείμενο>

1. Εφόσον τη διαχείριση και λειτουργία ενός αεροδρομίου ή συστήματος αεροδρομίων δεν έχει ένας μόνο οργανισμός αλλά περισσότεροι ανεξάρτητοι οργανισμοί, καθένας απ´ αυτούς θεωρείται ότι αποτελεί μέρος του οργανισμού διαχείρισης σε ό,τι αφορά την εφαρμογή της παρούσας οδηγίας.

>Κείμενο μετά την ψηφοφορία στο ΕΚ>

1. Εφόσον σε ένα αεροδρόμιο ή σύστημα αεροδρομίων, για τη διαχείριση των δραστηριοτήτων ή των υπηρεσιών του αεροδρομίου είναι υπεύθυνοι περισσότεροι ανεξάρτητοι οργανισμοί, καθένας απ´ αυτούς θα πρέπει να τηρεί τις διατάξεις της παρούσας οδηγίας.

(Τροπολογία 38)

Άρθρο 4, παράγραφος 2

>Αρχικό κείμενο>

2. Ομοίως, ένας χρήστης ο οποίος μετέφερε κατά τη διάρκεια του προηγούμενου έτους άνω των 25% των επιβατών ή των εμπορευμάτων που διακινήθηκαν σε ένα αεροδρόμιο δεν μπορεί να παρέχει ο ίδιος υπηρεσίες εδάφους σε τρίτους σε αυτό το αεροδρόμιο, χωρίς να διαχωρίζει αυστηρά τη λογιστική και τη διαχείριση της δραστηριότητάς του ως μεταφορέα από τη δραστηριότητά του ως φορέα παροχής υπηρεσιών εδάφους.

>Κείμενο μετά την ψηφοφορία στο ΕΚ>

2. Ομοίως, ένας χρήστης δεν μπορεί να παρέχει ο ίδιος υπηρεσίες εδάφους σε τρίτους σε ένα αεροδρόμιο χωρίς να διαχωρίζει αυστηρά τη λογιστική και τη διαχείριση της δραστηριότητάς του ως μεταφορέα από τη δραστηριότητά του ως φορέα παροχής υπηρεσιών εδάφους.

>Κείμενο μετά την ψηφοφορία στο ΕΚ>

2α. Εφόσον ένας φορέας παροχής υπηρεσιών εδάφους, παρέχει υπηρεσίες σε άλλα αεροδρόμια και/ή ασκεί άλλες εμπορικές δραστηριότητες, ο εν λόγω φορέας πρέπει να διαχωρίζει αυστηρά τη λογιστική και τη διαχείριση των δραστηριοτήτων παροχής υπηρεσιών εδάφους στο εν λόγω αεροδρόμιο από τις υπόλοιπες δραστηριότητές του.

(Τροπολογία 18)

Άρθρο 4, παρ. 3

>Αρχικό κείμενο>

3. Ο διαχωρισμός που επιβάλλεται κατ' εφαρμογήν των παραγράφων 1 και 2 πρέπει να ελέγχεται από ανεξάρτητο ελεγκτή.

>Κείμενο μετά την ψηφοφορία στο ΕΚ>

3. Ο διαχωρισμός που επιβάλλεται κατ' εφαρμογήν των παραγράφων 1, 2 και 2α πρέπει να ελέγχεται από ανεξάρτητο ελεγκτή τον οποίο υποδεικνύει το κράτος μέλος.

>Αρχικό κείμενο>

Αυτός θα ελέγχει ιδίως εάν όντως δεν υπάρχουν χρηματοοικονομικές ροές από άλλες δραστηριότητες προς εκείνην της παροχής υπηρεσιών εδάφους.

>Κείμενο μετά την ψηφοφορία στο ΕΚ>

Αυτός θα ελέγχει ιδίως εάν όντως δεν υπάρχουν χρηματοοικονομικές ροές από άλλες δραστηριότητες προς εκείνην της παροχής υπηρεσιών εδάφους.

>Αρχικό κείμενο>

Προς το σκοπό αυτό πρέπει να έχει πρόσβαση ανά πάσα στιγμή στη λογιστική της επιχείρησης. Θα συντάσσει έκθεση προς την Επιτροπή τουλάχιστον άπαξ ετησίως και κάθε φορά που διαπιστώνει παράλειψη της υποχρέωσης διαχωρισμού των δραστηριοτήτων.

>Κείμενο μετά την ψηφοφορία στο ΕΚ>

Προς το σκοπό αυτό πρέπει να έχει πρόσβαση ανά πάσα στιγμή στη λογιστική της επιχείρησης που αφορά την παροχή υπηρεσιών εδάφους. Θα συντάσσει έκθεση προς τo ενδιαφερόμενο κράτος μέλος τουλάχιστον άπαξ ετησίως και κάθε φορά που διαπιστώνει παράλειψη της υποχρέωσης διαχωρισμού των δραστηριοτήτων. Αντίγραφο της εκθέσεως αυτής θα αποστέλλεται στην Επιτροπή.

(Τροπολογία 19)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

Αναδιαρθρώσεις

Σε οιαδήποτε περίπτωση, κατά τις αναδιαρθρώσεις που προκύπτουν από την εφαρμογή της παρούσας οδηγίας θα πρέπει να δίδεται προτεραιότητα στη διατήρηση των υφιστάμενων θέσεων εργασίας και στην εξασφάλιση της κοινωνικής προστασίας των εργαζομένων.

(Τροπολογία 20)

Άρθρο 5

>Αρχικό κείμενο>

1. Δώδεκα μήνες το αργότερο μετά την έναρξη ισχύος της παρούσας οδηγίας, τα κράτη μέλη λαμβάνουν τα αναγκαία μέτρα για να συγκροτηθεί σε κάθε αεροδρόμιο που αναφέρεται στο άρθρο 2, παρ. 1, δεύτερο εδάφιο, επιτροπή απαρτιζόμενη από αντιπροσώπους των χρηστών.

>Κείμενο μετά την ψηφοφορία στο ΕΚ>

1. Δώδεκα μήνες το αργότερο μετά την έναρξη ισχύος της παρούσας οδηγίας, τα κράτη μέλη διασφαλίζουν ότι σε κάθε αεροδρόμιο που αναφέρεται στο άρθρο 2, παρ. 1 συγκροτείται επιτροπή απαρτιζόμενη από αντιπροσώπους των χρηστών.

>Αρχικό κείμενο>

2. Κάθε χρήστης έχει το δικαίωμα να συμμετέχει στην επιτροπή, ή εφόσον το επιλέξει, να αντιπροσωπεύεται από οργάνωση στην οποία αναθέτει την αποστολή αυτή. Η διαδικασία απόφασης στην επιτροπή μπορεί να λαμβάνει υπόψη τον όγκο δραστηριοτήτων των διαφόρων χρηστών στο δεδομένο αεροδρόμιο, αφού εξασφαλίζεται πάντοτε η αντιπροσώπευση καθενός από αυτούς.

>Κείμενο μετά την ψηφοφορία στο ΕΚ>

2. Κάθε χρήστης έχει το δικαίωμα να συμμετέχει στην επιτροπή, ή εφόσον το επιλέξει, να αντιπροσωπεύεται από οργάνωση στην οποία αναθέτει την αποστολή αυτή. Οι εργαζόμενοι στα αεροδρόμια και οι αντιπροσωπευτικές οργανώσεις των επιβατών που χρησιμοποιούν το αεροδρόμιο, εφόσον υπάρχουν τέτοιες οργανώσεις, έχουν επίσης το δικαίωμα συμμετοχής στην εν λόγω επιτροπή. Η διαδικασία απόφασης στην επιτροπή μπορεί να λαμβάνει υπόψη τον όγκο δραστηριοτήτων των διαφόρων χρηστών στο δεδομένο αεροδρόμιο, αφού εξασφαλίζεται πάντοτε η αντιπροσώπευση όλων των ενδιαφερομένων.

>Κείμενο μετά την ψηφοφορία στο ΕΚ>

Ο πρόεδρος της επιτροπής υποδεικνύεται από το κράτος μέλος και θα είναι ανεξάρτητος τόσο από τον οργανισμό διαχείρισης του αεροδρομίου όσο και από τους χρήστες.

>Κείμενο μετά την ψηφοφορία στο ΕΚ>

2α. Η Επιτροπή Χρηστών επικουρεί τον οργανισμό διαχείρισης του αεροδρομίου όσον αφορά την επιλογή των φορέων παροχής υπηρεσιών εδάφους και πραγματοποιεί τακτικές διαβουλεύσεις με τον εν λόγω οργανισμό προκειμένου να βοηθήσει να διασφαλίζεται ότι οι υπηρεσίες και οι εγκαταστάσεις του αεροδρομίου χρησιμοποιούνται αποτελεσματικά.

(Τροπολογία 21)

Άρθρο 6, παράγραφοι 1 και 2, πρώτο εδάφιο

>Αρχικό κείμενο>

1. Τα κράτη μέλη λαμβάνουν τα μέτρα που είναι αναγκαία, το αργότερο δύο έτη μετά την έναρξη ισχύος της παρούσας οδηγίας, για να εξασφαλίσουν ελεύθερη πρόσβαση στην αγορά παροχής υπηρεσιών εδάφους σε τρίτους.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα μέτρα που είναι αναγκαία, το αργότερο τρία έτη μετά την έναρξη ισχύος της παρούσας οδηγίας, για να εξασφαλίσουν ελεύθερη πρόσβαση στην αγορά παροχής υπηρεσιών εδάφους σε τρίτους.

>Αρχικό κείμενο>

2. Τα κράτη μέλη μπορούν να περιορίσουν τον αριθμό φορέων στους οποίους επιτρέπεται να παρέχουν τις κάτωθι κατηγορίες υπηρεσιών εδάφους:

>Κείμενο μετά την ψηφοφορία στο ΕΚ>

2. Τα κράτη μέλη μπορούν να περιορίσουν τον αριθμό φορέων στους οποίους επιτρέπεται να παρέχουν τις κάτωθι κατηγορίες υπηρεσιών εδάφους:

>Αρχικό κείμενο>

- αποσκευές

- εργασίες του διαδρόμου προσγείωσης

- εφοδιασμός σε καύσιμα

- εμπορεύματα και ταχυδρομείο

>Κείμενο μετά την ψηφοφορία στο ΕΚ>

- αποσκευές

- εργασίες του διαδρόμου προσγείωσης

- εφοδιασμός σε καύσιμα

- εμπορεύματα και ταχυδρομείο

- εσωτερικός καθαρισμός του αεροπλάνου

- μεταφορά επιβατών, αποσκευών, και εμπορευμάτων στο διάδρομο

(Τροπολογία 22)

Άρθρο 7, παράγραφος 2

>Αρχικό κείμενο>

2. Για τις κάτωθι κατηγορίες υπηρεσιών εδάφους:

- αποσκευές

- εργασίες στο διάδρομο προσγειώσεως

- εφοδιασμός σε καύσιμα,

- εμπορεύματα και ταχυδρομείο.

>Κείμενο μετά την ψηφοφορία στο ΕΚ>

2. Για τις κάτωθι κατηγορίες υπηρεσιών εδάφους:

- αποσκευές

- εργασίες στο διάδρομο προσγειώσεως

- εφοδιασμός σε καύσιμα,

- εμπορεύματα και ταχυδρομείο.

>Αρχικό κείμενο>

Τα κράτη μέλη μπορούν να περιορίσουν την αυτοεξυπηρέτηση σε έναν ορισμένο αριθμό χρηστών, υπό τον όρο ότι οι χρήστες αυτοί θα επιλεγούν χωρίς διακρίσεις και με βάση ορθά, αντικειμενικά, και διαφανή κριτήρια.

>Κείμενο μετά την ψηφοφορία στο ΕΚ>

Τα κράτη μέλη μπορούν να περιορίσουν την αυτοεξυπηρέτηση σε έναν ορισμένο αριθμό χρηστών, υπό τον όρο ότι οι χρήστες αυτοί θα επιλεγούν χωρίς διακρίσεις και με βάση ορθά, αντικειμενικά, και διαφανή κριτήρια. Δεν δύνανται, ωστόσο, να περιορίζουν τον αριθμό αυτό σε λιγότερους από δύο για κάθε κατηγορία υπηρεσιών.

(Τροπολογία 23)

Άρθρο 8

>Αρχικό κείμενο>

1. Εφόσον δεν θίγεται η εφαρμογή των άρθρων 6 και 7, τα κράτη μέλη μπορούν να αναθέσουν, είτε στον οργανισμό διαχείρισης είτε σε άλλον φορέα, την τεχνική διαχείριση των κεντρικών υποδομών διαλογής των αποσκευών, αποπάγωσης, καθαρισμού των υδάτων και διανομής καυσίμων. Μπορούν να επιβάλουν υποχρεωτική χρήση των υποδομών αυτών από τους φορείς παροχής υπηρεσιών και από τους χρήστες που αυτοεξυπηρετούνται.

>Κείμενο μετά την ψηφοφορία στο ΕΚ>

1. Εφόσον δεν θίγεται η εφαρμογή των άρθρων 6 και 7, τα κράτη μέλη μπορούν να αναθέσουν, την τεχνική και λειτουργική διαχείριση των κεντρικών υποδομών και υπηρεσιών οι οποίες για τεχνικούς, χρηματοοικονομικούς και περιβαλλοντικούς λόγους ή λόγους ασφάλειας, δεν είναι δυνατόν να κατανεμηθούν εύκολα ανάμεσα σε διάφορους φορείς. Έτσι, οι υπηρεσίες όπως η διαλογή των αποσκευών, η αποπάγωση, ο καθαρισμός των υδάτων και η διανομή καυσίμων είναι δυνατόν να πραγματοποιούνται μόνον είτε από τον οργανισμό διαχείρισης είτε από άλλον φορέα. Μπορούν να επιβάλλουν υποχρεωτική χρήση των υποδομών αυτών από τους φορείς παροχής υπηρεσιών και από τους χρήστες που αυτοεξυπηρετούνται και να καταβάλλουν κάποιο αντίτιμο για τη χρησιμοποίησή τους.

>Αρχικό κείμενο>

2. Τα κράτη μέλη μεριμνούν ώστε η διαχείριση των υποδομών που αναφέρονται στην παράγραφο 1 να πραγματοποιούνται με διαφανή, αντικειμενικό και αμερόληπτο τρόπο, και, συγκεκριμένα, έτσι ώστε να μην παρεμποδίζεται η χρήση τους από τους φορείς παροχής υπηρεσιών και τους χρήστες που αυτοεξυπηρετούνται, εντός των προβλεπόμενων από την παρούσα οδηγία ορίων.

>Κείμενο μετά την ψηφοφορία στο ΕΚ>

2. Τα κράτη μέλη μεριμνούν ώστε η διαχείριση των υποδομών και των υπηρεσιών που αναφέρονται στην παράγραφο 1 να πραγματοποιούνται με διαφανή, αντικειμενικό και αμερόληπτο τρόπο, και, συγκεκριμένα, έτσι ώστε να μην παρεμποδίζεται η χρήση τους από τους φορείς παροχής υπηρεσιών και τους χρήστες που αυτοεξυπηρετούνται, εντός των προβλεπόμενων από την παρούσα οδηγία ορίων.

(Τροπολογία 24)

Άρθρο 9

>Αρχικό κείμενο>

1. Εφόσον ειδικές δυσχέρειες διαθέσιμου χώρου ή χωρητικότητας το δικαιολογούν, το ενδιαφερόμενο κράτος μέλος μπορεί να αποφασίσει:

>Κείμενο μετά την ψηφοφορία στο ΕΚ>

1. Εφόσον περιορισμοί χώρου ή χωρητικότητας το δικαιολογούν, ή η λειτουργική ικανότητα του ενδιαφερομένου ή κάποιο σημαντικό τμήμα αυτού τίθεται υπό αμιφισβήτηση, το ενδιαφερόμενο κράτος μέλος μπορεί να αποφασίσει:

>Αρχικό κείμενο>

α) να περιορίσει τον αριθμό των φορέων παροχής υπηρεσιών για κάθε κατηγορία υπηρεσιών εδάφους εκτός από τις υπηρεσίες που αναφέρονται στο άρθρο 6 παρ. 2[semigr ] στην περίπτωση αυτή, ισχύουν οι διατάξεις του άρθρου 6 παρ. 2 δεύτερο εδάφιο[semigr ]

>Κείμενο μετά την ψηφοφορία στο ΕΚ>

α) να περιορίσει τον αριθμό των φορέων παροχής υπηρεσιών για κάθε κατηγορία υπηρεσιών εδάφους εκτός από τις υπηρεσίες που αναφέρονται στο άρθρο 6 παρ. 2[semigr ] στην περίπτωση αυτή, ισχύουν οι διατάξεις του άρθρου 6 παρ. 2 δεύτερο εδάφιο[semigr ]

>Αρχικό κείμενο>

β) να αναθέσει σε έναν και μόνον φορέα τις κατηγορίες υπηρεσιών εδάφους που αναφέρονται στο άρθρο 6 παρ. 2[semigr ]

>Κείμενο μετά την ψηφοφορία στο ΕΚ>

β) να αναθέσει σε έναν και μόνον φορέα τις κατηγορίες υπηρεσιών εδάφους που αναφέρονται στο άρθρο 6 παρ. 2[semigr ]

>Αρχικό κείμενο>

γ) να επιτρέψει τη δυνατότητα αυτοεξυπηρέτησης σε περιορισμένο αριθμό χρηστών για κατηγορίες άλλες εκτός από εκείνες που αναφέρονται στο άρθρο 7 παρ. 2 υπό τον όρο ότι οι εν λόγω χρήστες θα επιλεγούν χωρίς διακρίσεις και με βάση ορθά, αντικειμενικά και διαφανή κριτήρια[semigr ]

>Κείμενο μετά την ψηφοφορία στο ΕΚ>

γ) να επιτρέψει τη δυνατότητα αυτοεξυπηρέτησης σε περιορισμένο αριθμό χρηστών για κατηγορίες άλλες εκτός από εκείνες που αναφέρονται στο άρθρο 7 παρ. 2 υπό τον όρο ότι οι εν λόγω χρήστες θα επιλεγούν χωρίς διακρίσεις και με βάση ορθά, αντικειμενικά και διαφανή κριτήρια[semigr ]

>Κείμενο μετά την ψηφοφορία στο ΕΚ>

γα) να μην επιτρέψει την αυτοεξυπηρέτηση για τις κατηγορίες των υπηρεσιών εδάφους που αναφέρονται στο άρθρο 7 παρ. 2.

>Αρχικό κείμενο>

2. Κάθε απόφαση παρέκκλισης που λαμβάνεται κατ' εφαρμογήν της παραγράφου 1 πρέπει:

>Κείμενο μετά την ψηφοφορία στο ΕΚ>

2. Κάθε απόφαση παρέκκλισης που λαμβάνεται κατ' εφαρμογήν της παραγράφου 1 πρέπει:

>Αρχικό κείμενο>

α) να διευκρινίζει την ή τις κατηγορίες υπηρεσιών για τις οποίες χορηγείται παρέκκλιση και τις τεχνικές δυσχέρειες που την δικαιολογούν[semigr ]

>Κείμενο μετά την ψηφοφορία στο ΕΚ>

α) να διευκρινίζει την ή τις κατηγορίες υπηρεσιών για τις οποίες χορηγείται παρέκκλιση και τις ειδικές δυσχέρειες διαθέσιμου χώρου ή χωρητικότητας που την δικαιολογούν[semigr ]

>Αρχικό κείμενο>

β) να συνοδεύεται από χωροτακτικό σχέδιο του αεροδρομίου με σκοπό να υπερβληθούν οι δυσχέρειες αυτές.

>Κείμενο μετά την ψηφοφορία στο ΕΚ>

β) αν χρειάζεται να συνοδεύεται από χωροτακτικό σχέδιο του αεροδρομίου με σκοπό να υπερβληθούν οι δυσχέρειες αυτές.

>Αρχικό κείμενο>

3. Τα κράτη μέλη κοινοποιούν στην Επιτροπή κάθε παρέκκλιση, τουλάχιστον 3 μήνες πριν από τη λήξη ισχύος της, την οποίαν χορηγούν βάσει της παραγράφου 1, καθώς και την αιτιολόγησή της.

>Κείμενο μετά την ψηφοφορία στο ΕΚ>

3. Τα κράτη μέλη κοινοποιούν στην Επιτροπή κάθε παρέκκλιση, τουλάχιστον 3 μήνες πριν από τη λήξη ισχύος της, την οποίαν χορηγούν βάσει της παραγράφου 1, καθώς και την αιτιολόγησή της

>Αρχικό κείμενο>

Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων περίληψη των αποφάσεων που τις κοινοποιούνται και καλεί τα ενδιαφερόμενα μέρη να εκφράσουν την άποψή τους.

>Κείμενο μετά την ψηφοφορία στο ΕΚ>

Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων περίληψη των αποφάσεων που τις κοινοποιούνται και μπορεί να καλεί τα ενδιαφερόμενα μέρη να εκφράσουν την άποψή τους επί του εν λόγω θέματος.

>Αρχικό κείμενο>

4. Κάθε απόφαση παρέκκλισης μπορεί να εφαρμόζεται μετά τη λήξη μιας περιόδου τριών μηνών από την κοινοποίησή της στην Επιτροπή, εκτός εάν η Επιτροπή ενημερώσει εντός της ιδίας προθεσμίας το ενδιαφερόμενο κράτος μέλος, είτε ότι αντιτίθεται στην απόφαση αυτή είτε ότι προτίθεται να την εξετάσει περαιτέρω επί χρονικό διάστημα, το οποίο όμως δεν μπορεί να υπερβαίνει μια νέα περίοδο τριών μηνών. Στο πλαίσιο της εξέτασης αυτής, η Επιτροπή μπορεί να επιτρέψει προσωρινά την πλήρη ή μερική εφαρμογή της συγκεκριμένης απόφασης λαμβάνοντας ιδίως υπόψη το ενδεχόμενο μη αναστρέψημων αποτελεσμάτων.

>Κείμενο μετά την ψηφοφορία στο ΕΚ>

4. Κατόπιν πρωτοβουλίας ενός κράτους μέλους ή κατόπιν δικής της πρωτοβουλίας η Επιτροπή εξετάζει την εφαρμογή της παραγράφου 1 σε κάθε περίπτωση ξεχωριστά. Η Επιτροπή μπορεί να αρνηθεί την παρέκκλιση την οποία έχει εγκρίνει το κράτος μέλος εάν αποδείξει εντός διαστήματος 2 μηνών ότι η εν λόγω παρέκκλιση δεν δικαιολογείται από τις επικαλούμενες δυσχέρειες. Η Επιτροπή λαμβάνει υπόψη όλες τις πληροφορίες που της παρέχουν τα ενδιαφερόμενα μέρη.

>Αρχικό κείμενο>

Η Επιτροπή μπορεί να επικουρείται από έναν ή περισσότερους εμπειρογνώμονες.

>Κείμενο μετά την ψηφοφορία στο ΕΚ>

Αυτή μπορεί να επικουρείται από έναν ή περισσότερους εμπειρογνώμονες.

>Αρχικό κείμενο>

5. Η Επιτροπή μπορεί επίσης να περιορίσει τις παρεκκλίσεις που προβλέπονται από το παρόν άρθρο μόνον στα μέρη ενός αεροδρομίου ή ενός συστήματος αεροδρομίων όπου οι επικαλούμενες δυσχέρειες έχουν πράγματι επαληθευθεί.

>Κείμενο μετά την ψηφοφορία στο ΕΚ>

5. Διαγράφεται

>Αρχικό κείμενο>

6. Η διάρκεια των παρεκκλίσεων στις οποίες έχουν συμφωνήσει τα κράτη μέλη κατ' εφαρμογή της παραγράφου 1 δεν μπορεί να υπερβαίνει την τριετία. Μετά τη λήξη της περιόδου αυτής η αίτηση παρέκκλισης πρέπει να αποτελέσει αντικείμενο νέας απόφασης του κράτους μέλους, η οποία θα υποβληθεί επίσης στη διαδικασία που προβλέπεται στο παρόν άρθρο.

>Κείμενο μετά την ψηφοφορία στο ΕΚ>

5. Η διάρκεια των παρεκκλίσεων στις οποίες έχουν συμφωνήσει τα κράτη μέλη κατέφαρμογήν της παραγράφου 1 δεν μπορεί να υπερβαίνει την τριετία. Μετά τη λήξη της περιόδου αυτής, η αίτηση παρέκκλισης πρέπει να αποτελέσει το αντικείμενο νέας απόφασης του κράτους μέλους η οποία θα υποβληθεί επίσης στην διαδικασία που προβλέπεται από το παρόν άρθρο. H προαναφερθείσα προθεσμία καθώς και η διάταξη της παραγράφου 2, σημείο β) δεν εφαρμόζονται, εφόσον ο οργανισμός διαχείρισης του αεροδρομίου μπορεί να αποδείξει ότι για επιβαλλόμενους στην συγκεκριμένη περίπτωση, αντικειμενικούς, και διαφανείς λόγους, δεν είναι δυνατόν να εκτελεσθούν τα άλλως απαιτούμενα μέτρα επέκτασης και ανακατασκευής του αεροδρομίου.

(Τροπολογία 25)

Άρθρο 10, παράγραφος 1

>Αρχικό κείμενο>

1. Τα κράτη μέλη λαμβάνουν τα μέτρα που είναι αναγκαία για να διοργανώσουν διαδικασία επιλογής των φορέων, στους οποίους θα επιτρέπεται να παρέχουν υπηρεσίες εδάφους σε ένα αεροδρόμιο, εφόσον ο αριθμός τους είναι περιορισμένος στις περιπτώσεις του άρθρου 6 παρ. 2 ή του άρθρου 9. Η εν λόγω διαδικασία πρέπει να διαπνέεται από τις κάτωθι αρχές:

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα μέτρα που είναι αναγκαία για να διοργανώσουν διαδικασία επιλογής των φορέων, στους οποίους θα δοθεί άδεια να παρέχουν υπηρεσίες εδάφους σε ένα αεροδρόμιο. Η εν λόγω διαδικασία πρέπει να διαπνέεται από τις κάτωθι αρχές:

>Αρχικό κείμενο>

α) εφόσον τα κράτη μέλη προβλέπουν τη συγγραφή υποχρεώσεων ή τεχνικών προδιαγραφών που πρέπει να πληρούν οι φορείς αυτοί, η συγγραφή υποχρεώσεων ή οι προδιαγραφές καθορίζονται από τον οργανισμό διαχείρισης και την επιτροπή χρηστών. Τα κριτήρια επιλογής που προβλέπονται στη συγγραφή υποχρεώσεων ή στις τεχνικές προδιαγραφές πρέπει να είναι ορθά, αντικειμενικά και διαφανή και να μην περιέχουν στοιχεία διακριτικής μεταχείρισης[semigr ]

>Κείμενο μετά την ψηφοφορία στο ΕΚ>

α) η συγγραφή υποχρεώσεων και οι τεχνικές προδιαγραφές που αφορούν την ασφάλεια, τις χρηματοοικονομικές, κοινωνικές και περιβαλλοντικές πτυχές που πρέπει να πληρούν οι φορείς αυτοί, καθορίζονται από τον οργανισμό διαχείρισης και την επιτροπή χρηστών. Τα κριτήρια επιλογής που προβλέπονται στη συγγραφή υποχρεώσεων και στις προδιαγραφές πρέπει να είναι ορθά, αντικειμενικά και διαφανή και να μην περιέχουν στοιχεία διακριτικής μεταχείρισης[semigr ]

>Αρχικό κείμενο>

β) πρέπει να προκηρύσσεται πρόσκληση υποβολής προσφορών δημοσιευόμενη στην Επίσημη Εφημερίδα των Ευρωπαϊκών Κοινοτήτων στην οποία μπορεί να λάβει μέρος κάθε ενδιαφερόμενος φορέας, με την επιφύλαξη των διατάξεων του άρθρου 16.

>Κείμενο μετά την ψηφοφορία στο ΕΚ>

β) πρέπει να προκηρύσσεται πρόσκληση υποβολής προσφορών δημοσιευόμενη στην Επίσημη Εφημερίδα των Ευρωπαϊκών Κοινοτήτων στην οποία μπορεί να λάβει μέρος κάθε ενδιαφερόμενος φορέας, με την επιφύλαξη των διατάξεων του άρθρου 16.

>Αρχικό κείμενο>

γ) οι φορείς επιλέγονται:

(i) αφού η επιτροπή χρηστών γνωμοδοτήσει τον οργανισμό διαχείρισης του αεροδρομίου, εφόσον αυτός

- δεν παρέχει υπηρεσίες εδάφους,

- δεν ελέγχει, άμεσα ή έμμεσα, καμία επιχείρηση η οποία παρέχει τέτοιες υπηρεσίες και

- δεν συμμετέχει κατά κανένα τρόπο στην επιχείρηση αυτή

(ii) στην αντίθετη περίπτωση από την επιτροπή χρηστών, τότε, κάθε χρήστης μπορεί να ψηφίσει έναν μόνον φορέα για κάθε κατηγορία υπηρεσίας.

>Κείμενο μετά την ψηφοφορία στο ΕΚ>

γ) οι φορείς επιλέγονται από την επιτροπή χρηστών και τον οργανισμό διαχείρισης του αεροδρομίου. Όλα τα εμπλεκόμενα μέρη επιδιώκουν συμφωνία, στο μέτρο του δυνατού. Εφόσον δεν είναι δυνατή συμφωνία, ο οργανισμός διαχείρισης του αεροδρομίου αποφασίζει[semigr ]

>Αρχικό κείμενο>

δ) οι φορείς επιλέγονται για μια διάρκεια 7 ετών κατ' ανώτατο όριο

>Κείμενο μετά την ψηφοφορία στο ΕΚ>

δ) οι φορείς επιλέγονται για μια διάρκεια 7 ετών κατ' ανώτατο όριο

>Αρχικό κείμενο>

ε) όταν ένας φορέας παύει τη δραστηριότητά του πριν τη λήξη της περιόδου για την οποία επελέγη, αντικαθίσταται με την ίδια διαδικασία. Ωστόσο, τότε δεν λαμβάνουν μέρος στην ψηφοφορία οι χρήστες που παρέχουν υπηρεσίες εδάφους στο δεδομένο αεροδρόμιο ή οι οποίοι ελέγχουν άμεσα ή έμμεσα μια επιχείρηση παροχής υπηρεσιών

>Κείμενο μετά την ψηφοφορία στο ΕΚ>

ε) όταν ένας φορέας παύει τη δραστηριότητά του πριν τη λήξη της περιόδου για την οποία επελέγη, αντικαθίσταται με την ίδια διαδικασία. Ωστόσο, τότε δεν λαμβάνουν μέρος στην ψηφοφορία οι χρήστες που παρέχουν υπηρεσίες εδάφους στο δεδομένο αεροδρόμιο ή οι οποίοι ελέγχουν άμεσα ή έμμεσα μια επιχείρηση παροχής υπηρεσιών

>Κείμενο μετά την ψηφοφορία στο ΕΚ>

1α. Η θέση σε εφαρμογή της οδηγίας, δεν επηρεάζει τις ισχύουσες αποφάσεις επιλογής μέχρι την εκπνοή των συμβάσεων, υπό την προϋπόθεση ότι στο αεροδρόμιο υφίσταται ο αναγκαίος ανταγωνισμός, σύμφωνα με τις διατάξεις της παρούσας οδηγίας.

(Τροπολογία 26)

Άρθρο 11

>Αρχικό κείμενο>

Τα κράτη μέλη λαμβάνουν τα μέτρα που είναι αναγκαία για να διοργανώνουν υποχρεωτική διαδικασία διαβουλεύσεων μεταξύ του οργανισμού διαχείρισης του αεροδρομίου, της επιτροπής χρηστών και των επιχειρήσεων παροχής υπηρεσιών. Οι διαβουλεύσεις αυτές αφορούν ιδίως τις τιμές των υπηρεσιών οι οποίες έχουν αποτελέσει το αντικείμενο παρέκκλισης χορηγημένης κατ' εφαρμογή του άρθρου 9, καθώς και την οργάνωση της παροχής υπηρεσιών. Οι διαβουλεύσεις οργανώνονται τουλάχιστον άπαξ ετησίως.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα μέτρα που είναι αναγκαία για να διοργανώνουν υποχρεωτική διαδικασία διαβουλεύσεων μεταξύ του οργανισμού διαχείρισης του αεροδρομίου, της επιτροπής χρηστών και των επιχειρήσεων παροχής υπηρεσιών. Οι διαβουλεύσεις αυτές αφορούν ιδίως, τα τέλη για την παροχή και χρήση των υπηρεσιών και υποδομών του αεροδρομίου, τις τιμές των υπηρεσιών οι οποίες έχουν αποτελέσει το αντικείμενο παρέκκλισης χορηγημένης κατ' εφαρμογή του άρθρου 9, καθώς και την οργάνωση της παροχής υπηρεσιών και οποιαδήποτε αναπτυξιακά σχέδια για το εν λόγω αεροδρόμιο κατά τη διάρκεια των σταδίων προγραμματισμού. Οι διαβουλεύσεις οργανώνονται τουλάχιστον άπαξ ετησίως.

(Τροπολογία 27)

Άρθρο 12

>Αρχικό κείμενο>

1. Τα κράτη μέλη μπορούν να θέτουν ως προϋπόθεση για τη δραστηριότητα ενός φορέα παροχής υπηρεσιών σε ένα αεροδρόμιο την απόκτηση άδειας χορηγουμένης από δημόσια αρχή ανεξάρτητη του οργανισμού διαχείρισης του συγκεκριμένου αεροδρομίου.

>Κείμενο μετά την ψηφοφορία στο ΕΚ>

1. Τα κράτη μέλη πρέπει να θέτουν ως προϋπόθεση για τη δραστηριότητα ενός φορέα παροχής υπηρεσιών σε ένα αεροδρόμιο την απόκτηση άδειας χορηγουμένης από δημόσια αρχή ανεξάρτητη του οργανισμού διαχείρισης του συγκεκριμένου αεροδρομίου.

>Αρχικό κείμενο>

Τα κριτήρια χορήγησης της άδειας αυτής πρέπει να αφορούν την ασφάλεια των εγκαταστάσεων, των αεροσκαφών, των εξοπλισμών ή των προσώπων ή την προστασία του περιβάλλοντος.

>Κείμενο μετά την ψηφοφορία στο ΕΚ>

Τα κριτήρια χορήγησης της άδειας αυτής πρέπει να αφορούν την κατάλληλη οργάνωση, την καλή οικονομική και πιστωτική κατάσταση, την επαρκή ασφαλιστική κάλυψη και την ικανότητα του προσωπικού του φορέα παροχής υπηρεσιών εδάφους καθώς και την ασφάλεια των εγκαταστάσεων, των αεροσκαφών, των εξοπλισμών ή των προσώπων ή την προστασία του περιβάλλοντος, καθώς και το βαθμό απορρόφησης προσωπικού από τους εργαζομένους που ήδη εργάζονται στις υπηρεσίες εδάφους του συγκεκριμένου αεροδρομίου.

>Αρχικό κείμενο>

Τα κριτήρια αυτά πρέπει να δημοσιοποιούνται και να ενημερώνεται ο φορέας πριν από τη διαδικασία χορήγησης.

>Κείμενο μετά την ψηφοφορία στο ΕΚ>

Τα κριτήρια αυτά δημοσιοποιούνται και ενημερώνεται ο φορέας πριν από τη διαδικασία χορήγησης.

>Αρχικό κείμενο>

2. Η άδεια μπορεί να μην χορηγείται μόνον εφόσον ο φορέας δεν πληροί, για λόγους που τον αφορούν, τα κριτήρια της παραγράφου 1.

>Κείμενο μετά την ψηφοφορία στο ΕΚ>

2. Η άδεια μπορεί να μην χορηγείται μόνον εφόσον ο φορέας δεν πληροί, για λόγους που τον αφορούν, τα κριτήρια της παραγράφου 1.

>Αρχικό κείμενο>

Οι λόγοι της εν λόγω απόρριψης πρέπει να κοινοποιούνται στον ενδιαφερόμενο φορέα παροχής υπηρεσιών.

>Κείμενο μετά την ψηφοφορία στο ΕΚ>

Οι λόγοι της εν λόγω απόρριψης κοινοποιούνται στον ενδιαφερόμενο φορέα παροχής υπηρεσιών καθώς και στο φορέα διαχείρισης του αεροδρομίου.

(Τροπολογία 28)

Άρθρο 13, παράγραφος 1, δεύτερο εδάφιο, σημεία γα), γβ) και γγ) (νέα)

>Κείμενο μετά την ψηφοφορία στο ΕΚ>

γα) οι εν λόγω κανόνες πρέπει να εφαρμόζονται χωρίς να δημιουργούν διακρίσεις κατά των νέων, των ηλικιωμένων ή των επιβατών με ειδικές ανάγκες.

>Κείμενο μετά την ψηφοφορία στο ΕΚ>

γβ) οι έλεγχοι ασφαλείας όσον αφορά το προσωπικό του φορέα παροχής υπηρεσιών πρέπει να ανταποκρίνονται στις εθνικές διατάξεις και να εγκρίνονται στο πλαίσιο της διαδικασίας επιλογής[semigr ]

>Κείμενο μετά την ψηφοφορία στο ΕΚ>

γγ) οι εργαζόμενοι πρέπει να προσλαμβάνονται σύμφωνα με τις ισχύουσες νομικές διατάξεις[semigr ]

(Τροπολογία 29)

Άρθρο 14, παράγραφος 3

>Αρχικό κείμενο>

3. Η πρόσβαση των φορέων παροχής υπηρεσιών και των χρηστών που επιθυμούν να αυτοεξυπηρετούνται στις εγκαταστάσεις του αεροδρομίου μπορεί να συνεπάγεται την καταβολή αντιτίμου για να καλυφθούν τα έξοδα που επιφέρει η εν λόγω πρόσβαση στο αεροδρόμιο ανάλογα των εξόδων αυτών. Το εν λόγω αντίτιμο πρέπει να καθορίζεται με βάση αντικειμενικά και διαφανή κριτήρια.

>Κείμενο μετά την ψηφοφορία στο ΕΚ>

3. Η πρόσβαση και από κοινού χρήση των φορέων παροχής υπηρεσιών και των χρηστών που επιθυμούν να αυτοεξυπηρετούνται στις εγκαταστάσεις του αεροδρομίου καθώς και τη χρήση των εν λόγω εγκαταστάσεων, μπορεί να επιβάλλεται τέλος για να καλυφθούν τα έξοδα που προκύπτουν για το αεροδρόμιο από τη διάθεση των υποδομών του ανάλογα με τα έξοδα αυτά. Σε περιπτώσεις κατά τις οποίες δεν μπορεί να κατανεμηθεί ποσοστιαία σε κάθε φορέα παροχής υπηρεσιών ή σε κάθε χρήστη το σύνολο του κόστους διατήρησης και λειτουργίας του αεροδρομίου, επιτρέπεται η επιβολή αντιτίμου κατ' αποκοπή.

Εδώ προστίθεται η καταβολή τέλους για τη δυνατότητα άσκησης επαγγέλματος καθώς και για τη χρησιμοποίηση κεντρικών εγκαταστάσεων και υπηρεσιών. Το ύψος των αντιτίμων αυτών πρέπει να καθορίζεται με αντικειμενικά και διαφανή κριτήρια.

>Κείμενο μετά την ψηφοφορία στο ΕΚ>

3α. Με την επιφύλαξη της δυνατότητας δικαστικού ελέγχου του αντιτίμου, σύμφωνα με την παράγραφο 3, πρέπει να ζητείται η γνώμη της επιτροπής των χρηστών, σύμφωνα με το άρθρο 11, πριν από τον καθορισμό του ύψους του τέλους.

(Τροπολογία 30)

Άρθρο 15α (νέο)

>Κείμενο μετά την ψηφοφορία στο ΕΚ>

Άρθρο 15α

Δίπλωμα για υπηρεσίες

εδάφους αεροδρομίων

1. Προκειμένου να εξασφαλισθεί ότι θα ισχύουν στους αερολιμένες ποιοτικά πρότυπα, η εκπαίδευση των εργαζομένων θα πρέπει να συμφωνεί με το πρότυπο EN/ISO 9000. Μετά από τριετή έως τετραετή εκπαίδευση σε ολόκληρο το φάσμα της παροχής υπηρεσιών σε αεροδρόμια, σε θεωρία και πράξη, θα πρέπει να ακολουθεί εξέταση που θα οδηγεί στην απόκτηση τίτλου «παροχή υπηρεσιών σε αεροδρόμια». Οι όροι που ισχύουν για την εξέταση αυτή (συμμετοχή, περιεχόμενο) θα πρέπει να καθορισθούν το ταχύτερο δυνατόν σε ολόκληρη την Ευρωπαϊκή Ένωση.

>Κείμενο μετά την ψηφοφορία στο ΕΚ>

2. Ο εν λόγω τίτλος του «παρόχου υπηρεσιών σε αεροδρόμια» όπως επίσης και τα διάφορα στάδια εκπαίδευσης, ως προϋποθέσεις για την απόκτηση άδειας για τη διεκπεραίωση των εργασιών σε αεροπλάνα, τη χρήση υποδομών κλπ, συμβάλλουν στην αύξηση της αποτελεσματικότητας, της ποιότητας καθώς και στην τήρηση των αυστηρότερων προδιαγραφών ασφαλείας.

(Τροπολογία 31)

Άρθρο 15β (νέο)

>Κείμενο μετά την ψηφοφορία στο ΕΚ>

Άρθρο 15β

Κυκλοφορία

στους αεροδιαδρόμους

Θα πρέπει να διασφαλίζεται η τήρηση των ωραρίων καθώς και η ροή και η ασφάλεια της κυκλοφορίας στους διαδρόμους προσγείωσης και απογείωσης.

(Τροπολογία 32)

Άρθρο 17, πρώτο εδάφιο

>Αρχικό κείμενο>

Τα κράτη μέλη μεριμνούν ώστε κάθε μέρος που μπορεί να αιτιολογήσει έννομο συμφέρον να διαθέτει δικαίωμα προσφυγής κατά των αποφάσεων που λαμβάνουν κατ' εφαρμογήν του άρθρου 7 παρ. 2 και των άρθρων 10 έως 14.

>Κείμενο μετά την ψηφοφορία στο ΕΚ>

Τα κράτη μέλη μεριμνούν ώστε κάθε μέρος που μπορεί να αιτιολογήσει έννομο συμφέρον να διαθέτει δικαίωμα προσφυγής κατά των αποφάσεων που λαμβάνουν βάσει των διατάξεων της παρούσας οδηγίας.

(Τροπολογία 33)

Άρθρο 19, πρώτο εδάφιο

>Αρχικό κείμενο>

Τα κράτη μέλη λαμβάνουν τις νομοθετικές, κανονιστικές ή διοικητικές διατάξεις που είναι αναγκαίες για να συμμορφωθούν στην παρούσα οδηγία το αργότερο έως τις 30 Ιουνίου 1996. Ενημερώνουν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τις νομοθετικές, κανονιστικές ή διοικητικές διατάξεις που είναι αναγκαίες για να συμμορφωθούν στην παρούσα οδηγία το αργότερο έως τις 31 Δεκεμβρίου 1996. Ενημερώνουν αμέσως την Επιτροπή σχετικά.

(Τροπολογία 34)

Άρθρο 19α (νέο)

>Κείμενο μετά την ψηφοφορία στο ΕΚ>

Άρθρο 19α

Κοινωνικές διατάξεις

Οι διατάξεις της παρούσας οδηγίας δεν θίγουν με κανένα τρόπο τα δικαιώματα και τις υποχρεώσεις των κρατών μελών που απορρέουν από τις κοινωνικές διατάξεις της συνθήκης, άρθρο 117 έως άρθρο 122, τις διατάξεις που προβλέπονται στο πλαίσιο του κοινωνικού πρωτοκόλλου (αριθ. 14) καθώς και τις διατάξεις του Κοινοτικού Χάρτη των Θεμελιωδών Κοινωνικών Δικαιωμάτων των Εργαζομένων.

(Τροπολογία 35)

Άρθρο 19β (νέο)

>Κείμενο μετά την ψηφοφορία στο ΕΚ>

Άρθρο 19β

Δικαιώματα εργαζομένων

Οι διατάξεις της παρούσας οδηγίας δεν θίγουν με κανένα τρόπο τα δικαιώματα και τις υποχρεώσεις των κρατών μελών να διασφαλίζουν ότι τα δικαιώματα των εργαζομένων όσον αφορά τα πρότυπα ασφαλείας, την τεχνική ικανότητα, την κατάρτιση και την απόκτηση πιστοποιητικού, καθώς και τη συμμετοχή τους και αντιπροσώπευσή τους από εργατικά συνδικάτα θα τηρούνται από όλους τους φορείς παροχής υπηρεσιών.

(Τροπολογία 36)

Άρθρο 19γ (νέο)

>Κείμενο μετά την ψηφοφορία στο ΕΚ>

Άρθρο 19γ

Έκθεση της Επιτροπής

Η Επιτροπή, πριν από τις 30 Ιουνίου 1996, θα υποβάλει έκθεση στο Ευρωπαϊκό Κοινοβούλιο και το Συμβούλιο με θέμα:

>Κείμενο μετά την ψηφοφορία στο ΕΚ>

α) τη γενικότερη ασφάλεια και την ασφάλεια των εγκαταστάσεων στους αερολιμένες συμπεριλαμβανομένων των προτύπων και των διαδικασιών ασφαλείας[semigr ]

>Κείμενο μετά την ψηφοφορία στο ΕΚ>

β) τις διατάξεις που ισχύουν σε κάθε κράτος μέλος όσον αφορά τη χορήγηση αδείας για υπηρεσίες μεταφορών εδάφους, καθώς και όσον αφορά την εκπαίδευση και τις κοινωνικές διατάξεις που ισχύουν για τους συνεργάτες των επιχειρήσεων παροχής υπηρεσιών εδάφους, στο βαθμό που αυτές υπάρχουν[semigr ]

>Κείμενο μετά την ψηφοφορία στο ΕΚ>

γ) την ανάγκη θέσπισης κοινοτικών διατάξεων, λαμβανομένης υπόψη της αρχής της επικουρικότητας, όπως αυτή προβλέπεται από τη συνθήκη.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Συμβουλίου σχετικά με την πρόσβαση στην αγορά παροχής υπηρεσιών εδάφους στα αεροδρόμια της Κοινότητας (COM(94)0590 - C4-0180/95 - 94/0325(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, (COM(94)0590 - 94/0325(SYN)) ((ΕΕ C 142, 8.6.1995, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 84, παρ. 2 της Συνθήκης ΕΚ (C4-0180/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Περιβάλλοντος, Δημόσιας Υγείας και Προστασίας των Καταναλωτών, καθώς και της Επιτροπής Κοινωνικών Υποθέσεων και Απασχόλησης (Α4-0272/95),

1. εγκρίνει, με την επιφύλαξη των τροποποιήσεων που επέφερε σε αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.